Христо Радевски
Моят роден край

chitanka.info

Аз не съм се бил родил

до деня свободен,

в който вече победил

своя враг народът.

После съм дошъл на свят.

Уча се и расна

в край на цвят и плод богат

и в страна прекрасна.

Нови здания стърчат,

дето били хижи,

и се вижда

как градът

към хълма̀ се движи.

Тази прасковна гора,

шумната и плодна,

била някога мера̀

пуста и безводна.

Пеш вървели в прах и кал

нявга до селата.

Днес по път, покрит с асфалт,

вози те колата.

Засуши ли се —

не са

нивите печални.

Там наместо небеса

пръскат дъждовални.

Зная аз,

че в край благат

и в страна прекрасна

съм дошъл на тоя свят,

бодър, смел да расна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.